title: Η σημειολογία της εικονογραφίας της θεάς Αφροδίτης, οι επιδράσεις στη σύγχρονη Γραφιστική και οι μελλοντικές προοπτικές της στη νέα τεχνολογική πραγματικότητα.
title: The semiology of the iconography of the goddess Aphrodite, the influences on modern Graphic Design and the future ones its prospects in the new technological reality.
titleType: AlternativeTitle
Creators: name: Κυριακόπουλος, Κωνσταντίνος
Publisher: name: Πανεπιστήμιο Δυτικής Αττικής
Year: 2023
Subjects: Εικονογραφία
Αφροδίτη
Μορφή
Περιεχόμενο
Κάλλος
Γυμνό
Ξεγυμνωμένο
Ειδώλιο
Αγαλματίδιο
Γλυπτό
Μεταμόρφωση
Αλληγορία
Αποτροπαϊκό
Θεά
Μητέρα
Ιερό
Ιερόδουλη
Ενσυναίσθηση
Αντίληψη
Έκσταση
Εικονικό
Λάθος

description: Αντικείμενο της παρούσας διατριβής είναι η μελέτη της εικονογραφίας της θεάς Αφροδίτης βάσει της σημειολογικής ανάλυσης, δηλαδή η μελέτη του θέματος, ή της σημασίας των αναπαραστάσεων της θεάς μέσα από έργα καλλιτεχνών σε αντιδιαστολή με τη μορφή τους. Διερευνάται η αναπαράσταση του γυναικείου σώματος ως λατρευτής μητέρας θεάς, προτύπου ομορφιάς ή αντικειμένου επιθυμίας. Η εικονογραφία της θεάς Αφροδίτης παρότι κατ’ ουσίαν αφορά περισσότερο την ιστορική εποχή, καλύπτει όλες τις χρονικές περιόδους διάρκειας εκατοντάδων χιλιάδων ετών από την εμφάνιση των πρώτων τέχνεργων μέχρι των ημερών μας, της εικονικής πραγματικότητας. Η διεπιστημονικής προσέγγισης εργασία, μεγάλου εύρους και πολλών θεματικών ενοτήτων, δεν αναπτύσσεται με δομή αυστηρής συνοχής, αλλά μάλλον με διάρθρωση συνδυαστική. Το ενδιαφέρον εστιάζεται στις προσλαμβάνουσες μέσα από τη διαδικασία αποκωδικοποίησης της εικόνας τόσο στη ρεαλιστική της όσο και στην αφαιρετική της απόδοση. Μελετάται το υλικό ως συμπληρωματικό στοιχείο και με τη βοήθεια της σημειωτικής ανάλυσης της μορφής και της συγκριτικής μελέτης προσδοκάται η τεκμηρίωση της συμβολής τής εικονογραφίας της Αφροδίτης και της επιρροής που άσκησε στο έργο καλλιτεχνών των Εφαρμοσμένων Τεχνών, της Οπτικής Επικοινωνίας αλλά και στη συγκρότηση της κοινωνικής μνήμης και των πολιτισμικών ταυτοτήτων διαχρονικά. Η εικονογραφία της Αφροδίτης είναι ένας ισχυρός κρίκος, που συνδέει τις επικοινωνιακές αναζητήσεις του ανθρώπου από αρχαιοτάτων χρόνων μέχρι και σήμερα. Η κοινωνική συνιστώσα στον καθορισμό της εικόνας του γυμνού γυναικείου σώματος, όπως αποδίδεται μέσω της αναπαραστατικής τέχνης, βρίσκεται στο επίκεντρο αυτής της εργασίας. Η κοινωνική συγκρότηση είναι βασικός παράγοντας που διαμορφώνει την ενσυναίσθηση, η οποία οδηγεί στην αντιληπτική διαδικασία, την αντίληψη του σώματος και τον καθορισμό του περιεχομένου του. Στη συζήτηση σχετικά με τα κριτήρια συγγένειας ή ταύτισης μορφών έργων ή περιεχομένου ανοίγει ένα ευρύ πεδίο προβληματισμού με φιλοσοφικό ενδιαφέρον. Πώς αναδιατυπώνεται ή επαναπροσδιορίζεται το ωραίο, ποια είναι η αντιληπτική διαδικασία πρόσληψής του στις ημέρες μας; Η έρευνα επεκτείνεται στη μελέτη της εικονογραφίας της Αφροδίτης στη νέα τεχνολογική πραγματικότητα με τις νέες μορφές επικοινωνίας, τόσο στο πλαίσιο των ΤΠΕ όσο και στον χώρο της εικονικής πραγματικότητας. Η διατριβή ολοκληρώνεται με μια μικρή αναφορά στην εικονογραφία της Αφροδίτης στον χώρο της Glitch Art (Τέχνη του λάθους). Τέλος, αξιολογούνται τα συνολικά δεδομένα και γίνονται συγκρίσεις με θέσεις άλλων ερευνητών, ενώ συνεκτιμάται και το συγγραφικό υλικό που αναφέρεται στη βιβλιογραφία.